b'\n_START_ARTICLE_\nGudrun Pausewang\n_START_PARAGRAPH_\nGudrun Pausewang (s. 3. maaliskuuta 1928) on saksalainen kirjailija, jonka t\xc3\xb6it\xc3\xa4 on k\xc3\xa4\xc3\xa4nnetty lukuisille vieraille kielille. H\xc3\xa4n on voittanut teoksillaan useita palkintoja, kuten Saksan science fiction -palkinnon ja Saksan nuorisokirjallisuuspalkinnon (molemmat 1988). _NEWLINE_Koulutukseltaan ja varsinaiselta ammatiltaan Pausewang on opettaja. H\xc3\xa4nelle my\xc3\xb6nnettiin vuonna 1999 Bundesverdienstkreuz-kunniamerkki. _NEWLINE_Pausewangin romaanien joukossa ovat Die letzten Kinder von Schewenborn (1983) ja Die Wolke (1987).'